30/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Anuncio de levantamento de actas previas á ocupación

Resolución do 15 de novembro de 2010, do Servizo de Infraestruturas da Coruña, pola que se sinala a data para o levantamento de actas previas á ocupación dos bens e dereitos afectados polas obras do proxecto de construcción da nova vía de conexión do corredor Brión-Noia coa estrada AC-543 en Sampaio, no concello de Noia (clave AC/03/0081.01.3.2.1). O artigo 28 do vixente Estatuto de autonomía establece no seu apartado 2.° a competencia da Comunidade Autónoma galega no desenvolvemento lexislativo e a execución da lexislación do Estado en materia de expropiación forzosa. Con data de 3 de agosto de 2010, a Dirección Xeral de Infraestruturas resolveu aprobar o proxecto de construcción da nova vía de conexión do corredor Brión-Noia coa estrada AC-543 en Sampaio, no concello de Noia (clave AC/03/008.01.3.2.1). Con data de 21 de outubro de 2010, a Xunta de Galicia procedeu á declaración da utilidade pública e urxente a ocupación dos bens e dereitos necesarios a efectos de expropiación para a mencionada obra por Decreto 17912010, publicado no Diario Oficial de Galicia de data de 2 de novembro de 2010. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954 e 56 e seguintes do regulamento para a súa aplicación, este servizo, en uso das facultades que Ile confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios dos concellos de Lousame e Noia, para que comparezan no lugar, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren á lugar das fincas se o consideran necesario. Termo municipal de Noia Lugar: Casa da Cultura de Noia Data: 10 de xaneiro de 2011, das nove horas trinta minutos até as trece horas trinta minutos, dende o A até Marian Iulian Uscola Ngui, Isolina. Data: 11 de xaneiro de 2011, das nove horas trinta minutos até as trece horas trinta minutos, dende Moumen Agoujil Cardone, M.ª Luisa até a Z. A relación de titulares cos bens e dereitos afectados, así como o plano parcelario correspondente estarán expostos no Concello de Noia e no Servizo de Infraestruturas da Coruña (praza Luis Seoane, s/n, 8.ª planta, 15071 - A Coruña). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, Documento Nacional de Identidade e o último recibo da contribución podendo facerse acompañar, pola súa conta, se o estiman oportuno, dos seus peritos e notarios. Así mesmo, e no cumprimento do establecido no artigo 56 do Regulamento da Lei de expropiación forzosa, ábrese información pública durante un prazo de quince días, contados a partir do seguinte ó da publicación desta resolución e até o momento do levantamento da acta previa á ocupación correspondente, a fin de que os interesados poidan formular por escrito, ante este Servizo de Infraestruturas da Coruña, praza Luis Seoane, s/n, 8.ª planta, as alegacións que estimen pertinentes co oixecto de emendar posibles erros padecidos ó relaciona-los bens afectados pola urxente ocupación. O xefe do Servizo Lele Cendros Sebbane